Emil Fackenheim

**Emil Ludwig Fackenheim** (Halle, 22. 6. 1916. – Jeruzalem, 18. 9. 2003), njemačko-kanadsko-izraelski filozof, teolog, rabin, judaist i autor.

## Biografija
Fackenheim je rođen 1916. (neki izvori navode 1917) u Halleu, gradu u tadašnjoj pokrajini Saksoniji u centralnom Njemačkom Carstvu. Godine 1935. završio je lokalnu gimnaziju i pod utjecajem masovnog antisemitskog raspoloženja u Hitlerovom Reichu upisuje se na Visoki institut za judaistiku u Berlinu gdje se zaredio za rabina. Dvije godine kasnije vratio se u rodni grad i upisao studij filozofije i teologije na Univerzitetu u Halleu. Za vrijeme studiranja na Fackenheimovu misao najviše su utjecali Martin Buber, Franz Rosenzweig, Leo Strauss i Søren Kierkegaard, osobito njihova neo-ortodoksna sumnja oko zahtjeva modernog "prosvijetljenog" svijeta, naglasak na važnosti Božanske objave, te odnos s radikalnim drugačijim.

Usprkos tome što je nacistički režim forsirao vlastitu ideologiju i filozofiju na univerzitetu, Fackenheimovi profesori Paul Menzer i Otto Eissfeldt uspješno su se odupirali takvim nastojanjima – prvi na osnovi ideala moralnosti iz Kantove etike, a drugi se pozivao na socijalnu pravdu kod starozavjetnih proroka. Fackenheim je u konačnici ostao kao jedini jevrejski student na univerzitetu, prije negoli je deportiran u konc-logor Sachsenhausen. U koncentracijskom logoru boravio je tokom 1938. i 1939. godine i svjedočio je mržnji, klevetanju i destrukciji tokom Holokausta. Nakon što je pušten otišao je u Ujedinjeno Kraljevstvo i pohađao škotski Univerzitet u Aberdeenu, a potom je emigrirao u Kanadu i 1945. na Univerzitetu u Torontu stekao doktorat na temu srednjovjekovne islamske filozofije. Od 1943. služio je kao rabin u Hamiltonu punih pet godina, poslije čega se zaposlio kao profesor filozofije u Torontu (1948–1984).

Fackenheimov rani filozofski rad fokusirao se na modernu filozofiju, prvenstveno Hegela, Spinozu, Kanta i Rosenzweiga. Za njega ključno pitanje nije bilo je li određeni filozofski sistem istinit već postoji li Istina uopće u filozofiji i je li povezana s historijom. Budući da je zaključio da jest, postalo je neophodno da počne ispitivati historijski kontekst, što je neminovno impliciralo i suočavanje s Holokaustom. S ovom temom počeo se aktivnije baviti 1960-ih, prateći opći trend među jevrejskim filozofima i teolozima, izazvan izdavanjem Levijeve knjige *[[Zar je to čovjek]]* (1958) i Wieselove *[[Noć (knjiga)|Noći]]* (1960). Drugi faktor koji ga je potakao bio je Šestodnevni rat (1967) kojeg je vidio kao potencijalnu prijetnju novog uništenja.

Njegove prve dvije knjige o Holokaustu bile su *Potraga za prošlosti i budućnosti* (, 1968) i *Božja prisutnost u historiji* (, 1970), u kojima ispituje je li vjera u Boga ili čovječanstvo moguća, ili čak poželjna nakon Holokausta. U potonjoj knjizi razvio je koncept 614. micvota (zapovijedi) kao moralnog imperativa da Jevreji ne smiju koristiti činjenice o Holokaustu za napuštanje ideje Boga, judaizma i opstanka njihovog naroda, jer u protivnom Hitleru priznaju "posthumnu pobjedu". Godine 1982. izdao je knjigu *Popraviti svijet* () koja se smatra jednim od najopežnijih jevrejskih teološko-filozofskih osvrta na Holokaust. U kasnoj fazi svog života postao je cionist i 1983. emigrirao je u Izrael. Predavao je na Hebrejskom univerzitetu i umro u Jeruzalemu 2003. godine.

## Opus
* *Paths To Jewish Belief: A Systematic Introduction*, New York: Behrman House, 1960
* *Metaphysics and Historicity*, Milwaukee: Marquette University Press, 1961
* *The Religious Dimension in Hegel's Thought*, Bloomington: Indiana University Press, 1967
* *Quest for Past and Future; Essays in Jewish Theology*, Bloomington: Indiana University Press, 1968
* *God's Presence in History: Jewish Affirmations and Philosophical Reflections*, New York: New York University Press, 1970
* *The Human Condition After Auschwitz: a Jewish Testimony a Generation After*, Syracuse: Syracuse University, 1971
* *Encounters Between Judaism and Modern Philosophy: A Preface to Future Jewish Thought*, New York: Basic Books, 1973, 
* *From Bergen-Belsen to Jerusalem: Contemporary Implications of the Holocaust*, Jerusalem: Hebrew University, 1975
* *The Jewish Return Into History: Reflections in the Age of Auschwitz and a New Jerusalem*, New York: Schocken Books, 1978, 
* *To Mend the World: Foundations of Future Jewish Thought*, New York: Schocken Books, 1982, 
* *The Jewish Thought of Emil Fackenheim: A Reader*, Detroit: Wayne State University Press, 1987, 
* *What is Judaism? An Interpretation for the Present Age*, New York: Summit Books, 1987, 
* *The Jewish Bible after the Holocaust: A Re-reading*, Bloomington: Indiana University Press, 1990, 
* *Jewish Philosophers and Jewish Philosophy*, Bloomington: Indiana University Press, 1996, 
* *The God Within: Kant, Schelling and Historicity*, Toronto; Buffalo: University of Toronto Press, 1996, 
* *An Epitaph for German Judaism: From Halle to Jerusalem*, Madison, Wisconsin: University of Wisconsin Press, 2007, 

## Literatura
*  
*  
*  
*  
*  
*  

## Vanjske veze
*  Emil Fackenheim, The Guardian (Lawrence Joffe)
*  Emil Fackenheim, 87, Scholar Of Judaism and the Holocaust, New York Times (Wolfgang Saxon)
*  Judaism According to Emil Fackenheim, Commentary Magazine (Robert M. Seltzer)